**Surse istorice despre români la sfârşitul mileniului I**

Poporul român apare în urma **procesului de etnogeneză** , aproximativ pe la sfârşitul **mileniului I.**

Pe atunci ( sfârşitul mileniului I – anii 1000 dH. ) – românii erau numiţi de străini **vlahi.**

**Numele de vlah** provine dintr-un cuvânt ce desemnează numele unui trib celtic- **Volcae**. Denumirea a fost preluată de la germani de slavi care i-au numit aşa pe vecinii lor romanizaţi. **Slavii aşezaţi în Balcani ne numeau Vlahi** , **iar slavii ruşi ne numeau Volohi**.

**Volcae**

**Cuvântul Vlah** cu formele lui de **valah , olah etc**. **îi desemnează pe românii de la nord şi sud de Dunăre.**

Românii apar la sfârşitul mileniului I atât în **izvoare scrise , cât şi nescrise** ( arheologice )

Vorbesc despre poporul nostru **scrieri bizantine, armene, maghiare şi ruseşti** , deoarece cu aceste popoare românii au intrat în contact.

Unul dintre primele documente care-i atestă pe români este **un manuscris de la Muntele Athos.** Manuscrisul este **din secolul al VIII-lea** şi pomeneşte pe românii din Peninsula Balcanică sub numele de **„vlahorinchini”**

Armeanul **Moise Chorenati** vorbeşte în secolul al IX-lea în lucrarea sa Geografia de **ţara „Balak”**

Tot în secolul al IX-lea **„Cronicele turcilor” – Oguznâme** - menţionează pe români sub numele de **ulakes, iar ţara lor „Ulak-ili”**

În anul **980, impăratul bizantin Vasile al II-lea aminteşte de vlahii din Tessalia** – provincie din Grecia cunoscută pe atunci drept **Valahia Mare.**



În lucrarea **„Despre administraţia imperiului”** a împăratului bizantin **Constantin Porfirogenetul** din secolul al X-lea, românii sunt numiţi cu termenul de **„român”**

**Vasile al II-lea**

**Cronicarul bizantin Skylitzes** povesteşte prin **secolul al XI-lea** cum un călător bulgar ar fost omorât pe la 976 dH. de nişte **„vlahicălători”**

**Cronica lui Anonymus** ne furnizează informaţii despre **locuirea românilor din Transilvania** (Ţara Ultrasilvană) , la venirea ungurilor în această provincie. El utilizează termenul de **blac** – **o altă formă a termenului vlah.**

La sfârşitul mileniului I, românii erau bine cunoscuţi ca popor în spaţiul din Peninsula Balcanică.

**Cronica lui Anonymus**